ועדת הכספים, כנסת 17, פרוטוקול מספר 685, 2008-01-21 11:00

שי חרמש: אני פותח את ישיבת ועדת הכספים.

שי חרמש: בעניין חוק חבר הכנסת אלי אפללו, בועז סופר הידוע ביושרו אמר דקה לפני – מה שנקרא בסטטיסטיקה קבוצה משותפת – זאת אומרת שאם מפעל לא נמצא באיזשהו מקום, היה חשש שהחוק הוא נהדר אלא שאף אחד לא יהיה בתוכו.

שי חרמש: זאת הגדרת האשכולות ועל זה דיברנו.

שי חרמש: הבעיה הייתה בעיית האשכולות.

שי חרמש: הגדרת החוק נגעה בקווי רוחב.

שי חרמש: היא נגעה ב-230 צפון, 100 דרום.

שי חרמש: הצעת החוק של חבר הכנסת אפללו עסקה בחלוקה גיאוגרפית.

אלי אפללו: הצעת חוק ממשלתית.

שי חרמש: אני רוצה לציין היכן הייתה הבעיה.

שי חרמש: החוק מגדיר תחומים גיאוגרפיים, דרומה לקו 100 וצפונה לקו 231.

שי חרמש: הכניסו עוד מגבלה אחת שהייתה אשכול.

שי חרמש: ברגע שהיה אשכול סוציו-אקונומי, נוצר מצב בו אזורים שאנחנו רוצים לתמרץ אותם, לא יכולים להיכנס כאזורי מוטב בגלל רמה סוציו-אקונומית גבוהה.

שי חרמש: בועז סופר עלה על זה ועכשיו נשמע את הבהרת האוצר.

בועז סופר: התייעצנו והחלטנו שכדי ליצור מצב בו יש תוכן ממשי לחוק, נגדיר רשות מוטבת, קרי, הרשות ממנה יכולים לבוא העובדים.

שי חרמש: הרשות שקולטת את המפעל.

בועז סופר: לא, הרשות ממנה מגיעים העובדים.

בועז סופר: אם יש אזורי תעשייה, אנחנו לא מתערבים.

בועז סופר: אנחנו מציעים לתקן את החוק כך שהרשות המוטבת לעניין זה תהיה רשות מקומית שנכללת במחוז הצפון.

מיכל דויטש-הנר: לפני כן, האזור המוטב.

בועז סופר: אני אקריא.

בועז סופר: "רשות מקומית מוטבת – רשות מקומית שנמצאת באזור המוטב וכן רשות מקומית במחוזות הדרום שנמצאת דרומית לקח רוחב 100 ושרמתה החברתית-כלכלית מדורגת לפי פרסומי הלשכה המרכזית לסטטיסטיקה באשכול 1 עד 5 וכן רשות מקומית במחוז צפון ובלבד".

בועז סופר: תכף נתקן את הניסוח, אבל אומר לכם מה המהות.

בועז סופר: אנחנו גילינו שלמעט חמישה-שישה ישובים בצפון, אנחנו לא נותנים הטבה לאף אחד.

בועז סופר: לכן קבענו שכל מחוז הצפון יהיה בפנים - מחוז הצפון הוא לא מחוז חיפה – ובלבד שהרמה החברתית-כלכלית היא 1 עד 5.

שי חרמש: כמה יש לך בפנים?

בועז סופר: מרבית יישובי הצפון בפנים.

בועז סופר: אנחנו סוטים מעט מההצעה המקורית כדי להקל.

בועז סופר: בצפון קבענו שהאזור המוטב יהיה מקו הרוחב 210 ומעלה, או בקווי רוחב מתוקננים – 710.

בועז סופר: ההצעה המקורית דיברה על קו רוחב 210 או 710 בערכים מתוקננים להיום ומעלה.

בועז סופר: בדקנו וגילינו שסביב קו הרוחב הזה יש לא מעט ישובים שנמצאים דרומית לבית שאן, שהם: טירת צבי וכפר רופין, מירב, מלכישוע, מעלה גלבוע, עין הנציב, רוויה, רחוב, רשפים, שדה אליהו, שדה תרומות, שלוחות ותל תאומים.

בועז סופר: בדקנו וגילינו שגם כאשר הרחבנו את זה למחוז הצפון, אבל אם היינו חותכים את זה בקו רוחב 210, הם היו בחוץ.

בועז סופר: לכן אנחנו מציעים לרדת בצפון בלבד מקו הרוחב 210, לקבוע מחוז הצפון, ומיד כל הישובים שהקראתי כאן ייכנסו פנימה.

בועז סופר: כלומר, עשינו בעצם שתי הרחבות כאשר הראשונה היא שלא עשינו את ההתניות הגיאוגרפיות בתוך מחוז הצפון, והשנייה שהוספנו את המובלעת, בקעת בית שאן, שנשמטה.

בועז סופר: לכן אנחנו לוקחים את מחוז הצפון לעניין הרשות המוטבת ובלבד שהיא באשכול חברתי 1 עד 5.

שי חרמש: בקעת בית שאן היא באשכול חברתי 5?

בועז סופר: 4.

שי חרמש: מה אתה עושה בדרום?

בועז סופר: בדרום לא נגעתי.

בועז סופר: שם לא הייתה בעיה.

שי חרמש: נשאר מצב סוציו-אקונומי 1 עד 5.

בועז סופר: כן.

בועז סופר: אותו הדבר.

אלי אפללו: יש הסתייגויות של ההסתדרות ושל ארגון הקבלנים.

בועז סופר: אנחנו הסתמכנו על צו.

בועז סופר: מיכל תסביר.

מיכל דויטש-הנר: בהגדרת אזור מוטב, לקחנו את צו עידוד השקעות הון, כלומר, הסמכנו את שר האוצר, ביקשנו להסמיך את שר האוצר בהתייעצות עם שר התעשייה ובאישור ועדת כספים, לקחת את צו עידוד השקעות הון, לחתוך אותו במעל 210 ומתחת ל-100 בדרום ורק מהאזורים הללו יוכל שר האוצר לקבוע מהו האזור בו יוכל להיות מוקם המפעל המוטב.

מיכל דויטש-הנר: ההנחיה היא לפי הרמה החברתית-כלכלית שנמצאת באותו מקום ושיעור האבטלה באותו מקום אנחנו מבקשים מכם לעשות מדרגה נוספת.

מיכל דויטש-הנר: לא להסמיך את שר האוצר אלא שבחוק הראשי בהגדרת אזור מוטב נקבע, ניקח את צו עידוד השקעות הון, נחתוך אותו בקווי הרוחב הללו ונאמר שזהו האזור המוטב.

שי חרמש: יש הסתייגויות?

שי חרמש: מי מסתייג, על מה ומה רוצים להציע?

אלי אפללו: ההסתדרות מסתייגת.

חזקיה ישראל: ההסתדרות פנתה אלינו וסיכמה אתנו את זה שיש צורך בהסדרת זכויות עובדי המפעל הנמכר.

חזקיה ישראל: כלומר, אם מפעל עובר מאזור המרכז לאזור הפריפריה, יש צורך לדאוג לעובדי המפעל שעובדיו לא עוברים לפריפריה והם מפוטרים.

חזקיה ישראל: לנו אין בעיה להכניס לנושא הזה שאנחנו נסדיר את זכויות עובדי המפעל הנמכר ויש גם נוסח שהוכן.

בועז סופר: נציג התאחדות התעשיינים, אתה יכול להצהיר מה שאתה רוצה.

חזקיה ישראל: אני אומר לך מה היה במסגרת השיחות.

בועז סופר: בסדר גמור.

בועז סופר: זאת הצהרה לפרוטוקול.

חזקיה ישראל: סוכם שאנחנו נסדיר את הנושא של זכויות העובדים.

חזקיה ישראל: זה מקובל עלינו ואין לנו גם בעיה שזה יוכנס לחוק.

חיים אורון: אני מקווה שהסדרת זכויות העובדים מקובלת עליכם גם באזורים שהם לא באזור הזה.

חזקיה ישראל: הייתה פנייה של ההסתדרות וקיבלנו אותה.

שי חרמש: עמדת ההסתדרות התקבלה.

חזקיה ישראל: יש נושא נוסף.

חזקיה ישראל: הייתה התייחסות של ההסתדרות לגבי הגדרת הפעלה מהותית.

חזקיה ישראל: היום הצעת החוק מדברת על תנאי לפיו לפחות 70 אחוזים ממספר העובדים יועסקו במפעל שהגיע לפריפריה, החדש.

חזקיה ישראל: ההסתדרות פנתה אלינו וביקשה שיהיו 100 אחוזים.

חזקיה ישראל: על זה אמרנו שיש בעיה כי יש גם שדרוג טכנולוגי וכדומה.

חזקיה ישראל: קיימת הסכמה שזה יהיה תוך שלוש שנים.

קריאה: בנקודת הפעלה מהותית.

חזקיה ישראל: בנקודת הפעלה מהותית ארבע שנים.

קריאה: 70 אחוזים בפריפריה אבל יישמרו 100 אחוזים של העובדים.

שי חרמש: זה לפרוטוקול ולא לחוק.

חזקיה ישראל: לא, זה לחוק.

אלי אפללו: לתקנות.

בועז סופר: אפילו את המהות לא הבנתי.

שי חרמש: זאת לא יכולה להיות יותר מאשר אמירה לפרוטוקול כמחויבות מצד המעסיקים.

שי חרמש: זה לא בחוק.

חזקיה ישראל: החוק אומר לפחות 70 אחוזים.

שי חרמש: אומרים המעסיקים שהם קובעים יעד, תוך ארבע שנים להגיע ל-100 אחוזים.

שי חרמש: אני לא מציע לערוך שינוי בחוק.

מירב תורג'מן: מה קורה לגבי ההגדרה?

אלי אפללו: לפי מה שאני מבין יש איזשהו שינוי בהגדרה.

אלי אפללו: אתם מדברים על כל האזור שיש בו מצב סוציו-אקונומי 1 עד 5.

שי חרמש: והרחבה לגבי בקעת בית-שאן.

אלי אפללו: אבל לגבי מקום העובדים.

אלי אפללו: הבהירו לי ומקובל עלי.

מיכל דויטש-הנר: דלית אומרת שאולי זה לא היה ברור.

מיכל דויטש-הנר: בהגדרת אזור מוטב אמרתי שאנחנו חותכים את צו עידוד השקעות הון מתחת ל-100 ומעל 210 פלוס שדרות ועוטף עזה שנמצא מעל 100.

בועז סופר: 100 זה 600, 210 זה 710.

אלי אפללו: מה שמציעים כאן ארגון המעסיקים וארגון העובדים, האם אפשר להכניס את זה כתקנה בתוך החוק?

בועז סופר: לגבי זכויות עובדים, זה לא בא בחשבון בכלל, בטח לא בחוק הזה.

בועז סופר: אין שום סיבה לומר שנשמור על זכויות עובדים בתוך חוק שרוצה לתת הטבה להעתקת מפעלים לפריפריה.

חיים כץ: למה לא?

בועז סופר: אי אפשר על כל חוק להעמיס את תלאות וקשיי העובדים שאני מאוד מכבד.

בועז סופר: זה פשוט לא קשור.

אלי אפללו: אבל אפשר לתת את זה כהצהרה.

שי חרמש: זה נאמר בפרוטוקול ונרשם.

בועז סופר: לעניין השני.

בועז סופר: אם חברי הכנסת סבורים – וזה על דעת התאחדות התעשיינים – שההצעה ראויה, או לפחות הכיוון שלה, אפשר במקום 70 לכתוב 75 אחוזים.

אלי אפללו: כאן אין ויכוח לגבי מספר העובדים.

בועז סופר: המטרה שלך הייתה לאפשר את הגמישות.

חיים כץ: תהיה הצהרה שתהיה השלמה ל-100 אחוזים, ובמקום 70 אחוזים – להעלות ל-80 אחוזים.

אלי אפללו: מקובל עלי.

אלי אפללו: הוא אמר 75 אחוזים עד השלמה ל-100 אחוזים.

חיים אורון: אין בעיה לכתוב 90 אחוזים, אבל המפעל לא יעבוד.

אלי אפללו: חבר הכנסת אורון צודק.

אלי אפללו: 75 אחוזים.

מירב תורג'מן: שר האוצר לא יוכל לקבוע צו אלא האזורים ייקבעו בחוק עצמו.

מירב תורג'מן: לכן בכל מקום, בכל מקום שנאמר צו – למשל מיום פרסום הצו – יהיה חוק.

שי חרמש: מי בעד אישור הצעת חוק מיסוי מקרקעין (שבח, מכירה ורכישה) (תיקון מספר 58 – הוראת שעה) כולל השינויים והתיקונים, כולל 75 אחוזים?

שי חרמש: ה צ ב ע ה אושר אני רוצה לומר מילה מלב אל לב, פריפריה אל פריפריה, מילה שאיננה כרוכה בעניינים משפטיים.

שי חרמש: אני רוצה להודות לאלי אפללו על שנתיים וחצי של עבודה על החוק ורוצה להתפלל שיהיה מישהו בפתח-תקווה שיקרא את החוק וגם יבוא לקווי הרוחב האלה.

שי חרמש: אמן, כן יהי רצון.

שי חרמש: תודה רבה.